gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4170, del 17-01-2002 (2002/79)

RESOLUCIÓ de 10 de desembre de 2001, de l'Institut Valencià de Finances, per la qual s'adjudiquen i s'acorda l'emissió amb data 12 de desembre de 2001, de Pagarés de la Generalitat Valenciana corresponents a la subhasta número 444.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4170

Data del DOGV
:   17-01-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/79


Data del document
:   10-12-2001

Organisme emissor
:   Institut Valencià de Finances

Tipus de document
:   Resolució

Descriptors 

:   * hisenda regional
    * deute públic
    * títol de crèdit

RESOLUCIÓ de 10 de desembre de 2001, de l'Institut Valencià de Finances, per la qual s'adjudiquen i s'acorda l'emissió amb data 12 de desembre de 2001, de Pagarés de la Generalitat Valenciana corresponents a la subhasta número 444. [2002/79]
  
El Conveni de Col·laboració del programa d'emissió de Pagarés de la Generalitat Valenciana, regula i especifica les característiques de les emissions de Pagarés que realitza la Generalitat Valenciana.
  
Les lleis anuals de pressupostos estableixen els límits per al Deute de la Generalitat Valenciana i per al Deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
La Resolució de 29 de desembre de 1998, del director general de l'Institut Valencià de Finances, estableix els imports mínims de subscripció i altres característiques dels valors de deute públic de la Generalitat Valenciana.
  
Convocada la subhasta número 444 de Pagarés de la Generalitat Valenciana el passat dia 5 de desembre de 2001, d'acord amb la normativa vigent i a fi d'iniciar la seua cotització en la Borsa de Valors de València, resolc
  
Primer
  
Adjudicar els imports per terminis a les entitats segons l'annex I de la present resolució.
  
Segon
  
Els tipus d'interés anuals marginals, mitjans ponderats i mínims per als diferents terminis són els que figuren en l'annex I esmentat.
  
Tercer
  
La quantitat que han d'ingressar les entitat, així com els interessos corresponents s'especifiquen en els annexos II i III.
  
Quart
  
Acordar l'emissió de Pagarés de la Generalitat Valenciana amb data 12 de desembre de 2001, corresponent al tram majorista, sota la representació d'anotacions en compte pels terminis i els imports adjudicats indicats en l'annex I.
Diari Oficial de la Generalitat Valenciana


Sumari del DOGV 4215, del 22-03-2002 (2002/2261)

Notificació d'arxivament d'expedients administratius.
-----------------------------------------------------

### Dades del document

Número de DOGV
:   4215

Data del DOGV
:   22-03-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/2261


Organisme emissor
:   Conselleria de Sanitat

Tipus de document
:   Anunci

Notificació d'arxivament d'expedients administratius. [2002/2261]
  
No s'ha pogut notificar de forma personal i directa a les persones interessades les resolucions que tot seguit s'allisten sobre l'arxivament d'expedients de sol·licitud d'autoritzacions sanitàries d'establiments alimentaris menors. En compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publiquen ara.
  
València, 21 de febrer de 2002.- El director territorial de Sanitat: Daniel Pablo Comeche.
  
«Vistos els expedients que més avall s'allisten, en els quals s'ha produït un desistiment per part de les persones interessades en el procediment, i segons que disposen els articles 87 i 90 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Com que aquesta direcció territorial té competència per a resoldre els procediments esmentats segons els articles 4 i 6 de l'ordre de 6 de juny de 1997, de la Conselleria de Sanitat, sobre l'autorització sanitària d'establiments alimentaris menors, modificada per l'Ordre de 27 de març de 2000.
  
Resolc admetre el desistiment presentat per la part i acordar l'arxivament dels expedients administratius respectius.
  
Contra aquesta resolució podrà interposar-se recurs d'alçada en el termini d'un mes davant el director general per a la Salut Pública, d'acord amb el que estableixen els articles 114 i 115 de la Llei 30/1992, de 26 de novembre (BOE de 27 de novembre), de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
Diari Oficial de la Generalitat Valenciana


Sumari del DOGV 4305, del 01-08-2002 (2002/8612)

RESOLUCIÓ de 25 de juliol de 2002, de la consellera d'Agricultura, Pesca i Alimentació, per la qual nomena personal eventual.
-----------------------------------------------------------------------------------------------------------------------------

### Dades del document

Número de DOGV
:   4305

Data del DOGV
:   01-08-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/8612


Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 25 de juliol de 2002, de la consellera d'Agricultura, Pesca i Alimentació, per la qual nomena personal eventual. [2002/X8612]
  
Segons que disposen l'article 6 del Decret Legislatiu de 24 d'octubre de 1995, del Govern Valencià, pel qual es va aprovar el text refós de la Llei de la Funció Pública Valenciana i l'article 3 del Decret 349/1995, de 28 de novembre, del Govern Valencià, sobre regulació del personal eventual al servici de l'administració del Govern Valencià, resolc:
  
Nomenar el següent personal eventual per a exercir les funcions d'assessors de la consellera d'Agricultura, Pesca i Alimentació:
  
- Senyora Gloria Berenguer Abadía, amb una retribució anual bruta en la quantitat equivalent a un lloc de treball classificat com a grup A, complement de destinació 26 i complement específic E049.
  
- Senyor José Bernacer Lluesma, amb una retribució anual bruta en la quantitat equivalent a un lloc de treball classificat com a grup A, complement de destinació 26 i complement específic E049.
  
- Senyor Vicente Martínez Lucas, amb una retribució anual bruta en la quantitat equivalent a un lloc de treball classificat com a grup A, complement de destinació 26 i complement específic E049.
  
El present nomenament tindrà efectes des de la data de la present resolució.
Diari Oficial de la Generalitat Valenciana


Sumari del DOGV 4226, del 11-04-2002 (2002/3417)

Informació pública del pla de reforma interior de millora del sector II, zona CTLL, del polígon II del sòl urbà.
----------------------------------------------------------------------------------------------------------------

### Dades del document

Número de DOGV
:   4226

Data del DOGV
:   11-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/3417


Organisme emissor
:   Ajuntament de Peníscola

Tipus de document
:   Anunci

Informació pública del pla de reforma interior de millora del sector II, zona CTLL, del polígon II del sòl urbà. [2002/A3417]
  
El Ple de l'Ajuntament, en la sessió del dia 15 de març de 2002, va acordar sotmetre a informació pública el pla de reforma interior de millora del sector II, zona CTLL, del polígon II del sòl urbà.
  
Cosa que es fa pública de conformitat amb el que estableixen els articles 52 i 45 i següents de la Llei 6/1994, de la Generalitat Valenciana, Reguladora de l'Activitat Urbanística, a fi que durant el termini de 20 dies, comptadors des de l'endemà de la publicació d'aquest edicte en el Diari Oficial de la Generalitat Valenciana, les persones interessades puguen formular les al·legacions que estimen convenients.
  
La documentació podrà examinar-se al Negociat d'Urbanisme de la Secretaria General d'aquest Ajuntament en el termini indicat, de dilluns a divendres, en horari d'oficina.
Diari Oficial de la Generalitat Valenciana


Sumari del DOGV 4251, del 17-05-2002 (2002/5054)

Informació pública del projecte de modificació puntual número 39 de Santa Pola, amb la finalitat de modificar la parcel·la mínima en el sector RP-2 del terme de Santa Pola.
----------------------------------------------------------------------------------------------------------------------------------------------------------------------------

### Dades del document

Número de DOGV
:   4251

Data del DOGV
:   17-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5054


Organisme emissor
:   Ajuntament de Santa Pola

Tipus de document
:   Anunci

Informació pública del projecte de modificació puntual número 39 de Santa Pola, amb la finalitat de modificar la parcel·la mínima en el sector RP-2 del terme de Santa Pola. [2002/S5054]
  
L'Ajuntament Ple, en sessió extraordinària celebrada amb data 26 d'abril de 2002, va acordar sotmetre a informació pública per període d'un mes, comptador des de la publicació d'este anunci en el Diari Oficial de la Generalitat Valenciana, l'expedient relatiu al projecte de modificació puntual número 39 del Pla General d'Ordenació Urbana de Santa Pola de 1985, amb la finalitat de modificar la parcel·la mínima en el sector RP-2 del terme de Santa Pola.
  
Cosa que es publica perquè se'n prenga coneixement, d'acord amb el que establixen l'article 38 i concordants de la Llei 6/1994, de 15 de novembre, Reguladora de l'Activitat Urbanística, i l'expedient es troba durant l'indicat termini, en disposició de ser examinat a l'Àrea d'Urbanisme de l'Ajuntament, i es podran plantejar, si s'escau, les al·legacions que s'estimen oportunes.
Diari Oficial de la Generalitat Valenciana


Sumari del DOGV 4170, del 17-01-2002 (2002/47)

Informació pública de l'extracte de la convocatòria de quatre places d'agent de Policia Local.
----------------------------------------------------------------------------------------------

### Dades del document

Número de DOGV
:   4170

Data del DOGV
:   17-01-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/47


Data del document
:   18-12-2001

Organisme emissor
:   Ajuntament de Cocentaina

Tipus de document
:   Convocatòria

Descriptors 

:   * Cocentaina
    * administració local
    * concurs administratiu
    * policia

Informació pública de l'extracte de la convocatòria de quatre places d'agent de Policia Local. [2002/X47]
  
Es fa saber que, en la Comissió de Govern de data 11 de desembre de 2001, s'han aprovat les bases que han de regir la provisió en propietat, mitjançant el sistema d'oposició, de quatre places d'agent de Policia Local.
  
El termini de presentació d'instàncies serà de 20 dies naturals a partir de l'endemà de la inserció d'aquest anunci en el Boletín Oficial del Estado.
Diari Oficial de la Generalitat Valenciana


Sumari del DOGV 4303, del 30-07-2002 (2002/8351)

RESOLUCIÓ de 24 d'abril de 2002, de la Conselleria d'Economia, Hisenda i Ocupació, per la qual s'autoritza determinada transferència de crèdit entre capítols i subprogrames del programa pressupostari 412.2, Assistència Sanitària, afecte a la Conselleria de Sanitat per import global de set milions cent tres mil nou-cents set euros i vint-i-dos cèntims (7.103.907,22 euros) 10.013/02-054.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4303

Data del DOGV
:   30-07-2002

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2002/8351


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 24 d'abril de 2002, de la Conselleria d'Economia, Hisenda i Ocupació, per la qual s'autoritza determinada transferència de crèdit entre capítols i subprogrames del programa pressupostari 412.2, Assistència Sanitària, afecte a la Conselleria de Sanitat per import global de set milions cent tres mil nou-cents set euros i vint-i-dos cèntims (7.103.907,22 euros) 10.013/02-054. [2002/X8351]
  
Davant la necessitat d'incrementar la dotació de la línia de subvenció genèrica T1910 destinada al reintegrament de despeses per assistència quirúrgica, la Conselleria de Sanitat proposa determinat ajust de despeses de la mateixa naturalesa, tot això en el marc del programa pressupostari 412.2, Assistència Sanitària.
  
En conseqüència, i en virtut del que disposen els articles 18 i 20 de la Llei 10/2001, de Pressupostos de la Generalitat Valenciana per a l'exercici 2002, resolc:
  
Primer
  
S'autoritza la minoració de crèdits en les aplicacions pressupostàries i pels imports que a continuació s'indiquen:
  
Aplicació Import
  
56.03.365.99.4 49.063,19
  
54.44.005.31.6 5.518.334,01
  
33.75.253.50.1 1.494.904,90
  
02.53.247.05.5 6.425,52
  
32.43.746.47.2 35.179,60
  
TOTAL 7.103.907,22
  
Segon
  
S'autoritza l'increment de crèdit en l'aplicació pressupostària 98.00.624.11.9 per import de 7.103.907,22 euros i la modificació de la línia de subvenció T1910 segons el detall següent:
  
Aplicació Denominació Modificació Alta / Baixa
  
T1910 Reintegrament de despeses
  
 per assistència quirúrgica 7.103.907,22
  
València, 24 d'abril de 2002.- El conseller: Vicente Rambla Momplet.
Diari Oficial de la Generalitat Valenciana


Sumari del DOGV 4279, del 26-06-2002 (2002/6420)

Informació pública de la modificació del projecte d'urbanització, i també la liquidació definitiva de quotes del programa per al desenvolupament de l'actuació integrada de la unitat Riu Serpis del UZI-17 Almafrá Centre del Pla General de Petrer.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4279

Data del DOGV
:   26-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6420


Organisme emissor
:   Ajuntament de Petrer

Tipus de document
:   Anunci

Informació pública de la modificació del projecte d'urbanització, i també la liquidació definitiva de quotes del programa per al desenvolupament de l'actuació integrada de la unitat Riu Serpis del UZI-17 Almafrá Centre del Pla General de Petrer. [2002/S6420]
  
Mitjançant aquest anunci i de conformitat amb el que disposa la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es dóna compte del Decret de l'Alcaldia número 545, de data 24 de maig del 2002, dictat en expedient relatiu a la modificació del projecte d'urbanització, així com liquidació definitiva de quotes del programa per al desenvolupament de l'actuació integrada de la unitat Riu Serpis de l'UZI-17 Almafrà Centre del Pla General de Petrer que en la seua part dispositiva estableix:
  
«Primer. Admetre a tràmit la modificació del projecte d'urbanització, inclosa la retaxació de càrregues i liquidació definitiva de quotes, corresponents al programa per al desenvolupament de l'actuació integrada de la unitat d'execució Riu Serpis de l'UZI-17 Almafrà centre del Pla General de Petrer, presentat per la mercantil Vercovisa, SL, urbanitzador adjudicatari del programa, als efectes d'al·legacions pels interessats.
  
Segon. Sotmetre a informació pública els anteriors documents, mitjançant notificació als interessats, i publicació d'edicte en un diari d'informació general editat a la Comunitat Valenciana i en el Diari Oficial de la Generalitat Valenciana, i es comunica de la possibilitat de formular al·legacions dins del termini de 20 dies hàbils a comptar del següent a la publicació en dit diari oficial.»
  
Mitjançant aquest anunci i de conformitat amb l'article 59 de la Llei 30/1992, de 26 de novembre, se cita els propietaris afectats que puguen resultar desconeguts, dels quals s'ignore el lloc de la notificació o bé intentada la notificació no s'haguera pogut practicar.
  
Cosa que es fa pública perquè se'n prenga coneixement, i es fa saber que l'acord amb l'article 107 de la Llei 30/1992, de 26 de novembre, el present acte és de mer tràmit i no serà possible la interposició de recurs contra este, sense perjuí de mostrar la seua oposició per a la seua consideració en la resolució que pose fi al procediment.
Diari Oficial de la Generalitat Valenciana


Sumari del DOGV 4185, del 07-02-2002 (2002/774)

Ressenya de l'Acord de la Comissió Territorial d'Urbanisme de Castelló, de 20 de desembre de 2001, pel qual s'aprova definitivament les modificacions 1, 2 i 3 incloses en el projecte de diverses modificacions puntuals del Pla General de Vila-real.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4185

Data del DOGV
:   07-02-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/774


Data del document
:   20-12-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Vila-real
    * pla d'urbanisme

Ressenya de l'Acord de la Comissió Territorial d'Urbanisme de Castelló, de 20 de desembre de 2001, pel qual s'aprova definitivament les modificacions 1, 2 i 3 incloses en el projecte de diverses modificacions puntuals del Pla General de Vila-real. [2002/A774]
  
D'acord amb l'article 59.4.b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994), es publica la ressenya de la Resolució de la Comissió Territorial d'Urbanisme de Castelló, de 20 de desembre de 2001, publicada amb les normes urbanístiques aprovades en el Butlletí Oficial de la Província de Castelló número 2, del dia 3 de gener de 2002.
  
- Expedient 2001/0787. Aprovació definitiva de les modificacions 1, 2 i 3 incloses en el projecte de diverses modificacions puntuals del Pla General de Vila-real.
Diari Oficial de la Generalitat Valenciana


Sumari del DOGV 4357, del 15-10-2002 (2002/10609)

Notificació a Román Revert Calandín.
------------------------------------

### Dades del document

Número de DOGV
:   4357

Data del DOGV
:   15-10-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/10976


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Román Revert Calandín. [2002/Q10702]
  
De conformitat amb el que establix l'article 59 de la Llei de Règim Jurídic de les Administracions Públiques i del Procediment Administratiu Comú, es procedix a la notificació d'objeccions a Román Revert Calandín, atés que no s'ha pogut realitzar en el seu domicili.
  
En relació amb l'expedient de referència que es troba en tràmit en este Servici Territorial i, examinada la documentació presentada, s'observa la falta de documents que s'indiquen a continuació:
  
\* Falta: certificat d'empadronament en l'habitatge objecte de les ajudes.
  
Nota: les fotocòpies aniran acompanyades de l'original per a ser confrontades.
  
La qual cosa se li comunica i se li fa saber que disposa d'un termini de 15 dies naturals, comptadors des del següent a la notificació del present requeriment, perquè esmene les objeccions indicades i, si escau, aporte els documents que s'indiquen, i se li advertix que si no ho fera així, podrà perdre el dret al tràmit i es dictarà l'oportuna resolució de l'expedient, o si procedix, s'iniciaran els tràmits oportuns per a la declaració de caducitat de l'expedient; tot això en compliment del que disposa l'article 76, en relació amb el 92, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE de 27.11.1992).
Diari Oficial de la Generalitat Valenciana


Sumari del DOGV 4188, del 12-02-2002 (2002/1262)

RESOLUCIÓ de 5 de febrer de 2002, del conseller d'Innovació i Competitivitat, per la qual es disposa el cessament de la senyora Amparo Mora Martí, titular del lloc número 19286, tècnica assessora en matèria juridicoadministrativa.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4188

Data del DOGV
:   12-02-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/1262


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ de 5 de febrer de 2002, del conseller d'Innovació i Competitivitat, per la qual es disposa el cessament de la senyora Amparo Mora Martí, titular del lloc número 19656, tècnica assessora en matèria juridicoadministrativa. [2002/A1262]
  
De conformitat amb el que s'ha disposat en l'article 20.4 del Text Refós de la Llei de la Funció Pública Valenciana, resolc:
  
El cessament de la senyora Amparo Mora Martí, funcionària de carrera del grup A, amb número de registre personal 53399698UF, en el lloc número 19550, tècnica assessora en matèria juridicoadministrativa, amb efectes del dia 10 de febrer de 2002, i li agraïsc els serveis prestats.
  
Contra la present resolució, que esgota la via administrativa, es pot interposar recurs contenciós administratiu en el termini de dos mesos, comptats des de l'endemà de la notificació, davant el jutjat contenciós administratiu competent, d'acord amb els criteris establits en l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici de la interposició de qualsevol altre recurs que estime procedent.